गुवाहाटी, 7 आगष्ट, 2022: मोजां मोननायाव जेबो सिमा गैया, मोजां मोननानि थाखाय गासैबो खामानिखौनो मावनो हायो ।  बे बाथ्राखौ फोरमान खालामदों शुवालकुशीनि 15 बोसोर बैसोनि सासे हिनजावसाया ।  बै हिन्जावसाया मोजां मोननायनि थाखायनो गावनि जिउखौ खैफोदआव खोख्लैदों ।  फेसबुकआव लोगो मोननाय सासे सेंग्राखौ मोजां मोनोमोन हिन्जावसाया ।
 नाथाय बै सेंग्रानि देहायाव HIV पजिटिभ मोननाय जादों ।  मिथिनो मोननाय बादिब्ला, बै हिन्जावसाया मोजां मोननाय सेंग्राजों गोबां खेब खारनानै थाहैयोमोन ।  नाथाय नख’रनि सुबुंफोरा बिखौ न’आव लाबोफिन्दों ।  बेनि गेजेरावनो हिन्जावसाया मोनसे जोबोद गिदिर थांखिखौ लादों ।  मोजां मोननाय सेंग्रानि थैखौ सिरिन्जजों गावनि देहायाव सोनानै लादों हिन्जावसाया ।  बेबादि जाथायखौ मिथिनो मोननानै जायगानि सुबुंफोरा सोमोनांदों आरो ओनसोलाव दुंहाव थासारि सोमजिदों ।  बेबादि बेरेखा खामानि मावनायनि थाखाय सेंग्राजों लोगोसे हिनजावसाखौ हजाइ पुलिसआ हमनानै फाहामथाइ होगासिनो दं । 